钦定古今图书集成/历象汇编/庶征典/第164卷 > 《田家五行》 > 《论飞禽》
## 钦定古今图书集成/历象汇编/庶征典/第164卷 > 《田家五行》 > 《论飞禽》

谚云：“鸦浴风，鹊浴雨，八哥儿洗浴断风雨。”鸠鸣有还
声者，谓之呼妇，主晴；无还声者，谓之逐妇，主雨。鹊巢
低主水，高主旱。俗传鹊意既预知水，则云：终不使我
没杀，故意愈低；既预知旱，则云：“终不使我晒杀”，故意
愈高。《朝野佥载》云：鹊巢近地，其年大水，海燕忽成群
而来，主风雨。谚云：“乌肚雨白肚风赤，老鸦含水叫。”雨
则未晴，晴亦主雨，老鸦作此声者亦然。鸦叫早主雨，
雨多人辛苦叫，晏晴多人安闲。农作次第，夜间听九
逍遥鸟叫卜风雨。谚云：“一声风，二声雨，三声四声断
风雨。”鹳鸟仰鸣则晴，俯鸣则雨。鹊噪早报晴明曰干

主雨。自南而北，谓之归窠，主晴。《古诗》云：“月黑夜深闻
鬼车，鹪鹩叫。”主晴。俗谓之“卖蓑衣𪃮叫。”谚云：“朝𪃮晴，
暮𪃮雨。”夏秋间雨阵将至，忽有白鹭飞过，雨竟不至，
名曰截雨。家鸡上宿迟，主阴雨。燕窠做不干净，主田
内草多，母鸡背负鸡雏，谓之鸡跎儿，主雨。